smcproject/ml-wiki-sentences huggingface dataset:
ബോംബെ മുനിസിപ്പൽ കോർപ്പറേഷന്റെ കീഴിലുള്ള സ്ഥാപനമായ ബി.ഇ.
എസ്.ടി.യിൽ (ബോംബെ ഇലക്ട്രിക് സപ്ലൈ ആൻഡ് ട്രാൻസ്‌പോർട്ട്) ട്രാഫിക് അസിസ്റ്റന്റായി ജോലി കിട്ടിയതോടെ അവരുടെ ടീമിലെ പ്രധാന കളിക്കാരനായി.
പാട്യാലയിലെ രാജകുമാരി സ്പോർട്സ് ഇൻസ്റ്റിറ്റ്യൂട്ടിൽനിന്ന് (പിന്നീട് എൻ.ഐ.എസ്) കോച്ചിങ് ബിരുദം നേടി.
ട്രാവൻകൂർ-കൊച്ചിൻ ക്രിക്കറ്റ് അസോസിയേഷൻ പ്രസിഡന്റ് ഗോദവർമരാജയുടെ പ്രത്യേക താത്പര്യ പ്രകാരം തിരുവിതാംകൂറിലെയും കൊച്ചിയിലെയും യുവതാരങ്ങളെ ക്രിക്കറ്റ് പരിശീലിപ്പിക്കാനായി കേരളത്തിലെത്തി.
ആദ്യം തിരു- കൊച്ചിയുടെയും പിന്നീട് കേരള ക്രിക്കറ്റ് അസോസിയേഷന്റെയും കോച്ചായി.
1952-ൽ ആദ്യ രഞ്ജി മാച്ച് കളിക്കാനിറങ്ങിയ തിരുകൊച്ചി ടീമിൽ അംഗമായിരുന്നു.
തിരുകൊച്ചി ടീമിനും കേരള ടീമിനും വേണ്ടി 1967 വരെ രഞ്ജി കളിച്ചു.
1952 മുതൽ 65 വരെ ക്രിക്കറ്റ് കോച്ചായും പ്രവർത്തിച്ചു.
രണ്ടുതവണ ഇന്ത്യയുടെ ടെസ്റ്റ് ടീമിലേക്ക്  ട്രയൽസിന് വിളിച്ചെങ്കിലും രണ്ടുതവണയും ടീമിലേക്ക് പരിഗണിച്ചില്ല.
1955 മുതൽ 1960 വരെ ഇംഗ്ലണ്ടിൽ പോയി ഇംഗ്ലീഷ് ലീഗിലും കളിച്ചു.
വിവിധ കാറ്റഗറികളിലായി കേരളത്തിന്റെ സെലക്ടറായും പ്രവർത്തിച്ചു.
17 വർഷത്തോളം സെലക്ഷൻ കമ്മിറ്റി ചെയർമാനായിരുന്നു.
രണ്ടുവർഷം ഇന്ത്യൻ ക്രിക്കറ്റ് കൺട്രോൾ ബോർഡിന്റെ ജൂനിയർ സെലക്ടറുമായും പ്രവർത്തിച്ചു.
1960-61ൽ പാലക്കാട്ട് ആന്ധ്രയ്‌ക്കെതിരെ നേടിയ 262 നോട്ടൗട്ട് ആണ് രഞ്ജി ട്രോഫിയിൽ ഇദ്ദേഹത്തിന്റെ ഉയർന്ന സ്‌കോർ.
ബാംഗ്ലൂരിൽ ന്യൂസിലൻഡിനെതിരെ കളിച്ച ദക്ഷിണമേഖലാ ടീമിലും അംഗമായിരുന്നു.
ദാദർ യൂണിയൻ, വെസ്റ്റേൺ ഇന്ത്യ സ്റ്റേറ്റ്‌സ്, ബി.ഇ.
എസ്.ടി., സൗത്ത് സോൺ, കേരളം എന്നീ ടീമുകൾക്കുവേണ്ടി വിക്കറ്റ് കീപ്പ് ചെയ്തു.
ഫാക്ടിൽ ഉദ്യോഗം സ്വീകരിച്ചതോടെ അദ്ദേഹം കോച്ചിങ് രംഗത്തു നിന്നു പിന്മാറി.
മദൻ മോഹൻ, കെ. കേളപ്പൻ, ഒ.കെ. രാംദാസ്, അശോക് ശേഖർ, ജെ.കെ. മഹേന്ദ്ര തുടങ്ങി 1960കളിൽ കേരള ക്രിക്കറ്റിലെ പ്രമുഖ താരങ്ങളെല്ലാംതന്നെ പണ്ഡിറ്റ് ശിഷ്യന്മാരാണ്.
അവലംബം ↑ http://www.espncricinfo.com/india/content/player/27207.html ↑ http://articles.timesofindia.indiatimes.com/2010-03-27/top-stories/28141814_1_kerala-cricketers-board-president-s-xi%5Bപ്രവർത്തിക്കാത്ത+കണ്ണി%5D ↑ {{ cite news }} : Check date values in: | accessdate= and | date= ( help ) ↑ http://www.zoominfo.com/#!search/profile/person?personId=1232971725 targetid=profile ↑ ↑ {{ cite news }} : Check date values in: | accessdate= ( help ) പുറം കണ്ണികൾ Warriors from Kerala RAMACHANDRA GUHA Archived 2013-07-27 at the Wayback Machine .
എം. ഭാസ്കരൻ ഇംഗ്ലീഷ് വിലാസം https://ml.wikipedia.org/wiki/M.
സി.പി.ഐ.(എം.) അംഗമായ ഒരു രാഷ്ട്രീയപ്രവർത്തകനാണ് എം. ഭാസ്കരൻ .
ഇദ്ദേഹം കോഴിക്കോടിന്റെ മേയറായിരുന്നു.
ഇദ്ദേഹം സി.പി.ഐ.(എമ്മിന്റെ) കോഴിക്കോട് ജില്ലാ കമ്മിറ്റിയിലെ അംഗവുമാണ്.
കോഴിക്കോട് ജില്ലയിലെ കാരപ്പറമ്പ എന്ന ചെറിയ ഗ്രാമമാണ് ഇദ്ദേഹത്തിന്റെ സ്വദേശം.
ഇദ്ദേഹത്തിനു നേരേ പ്രതിപക്ഷ കൗൺസിലർമാർ ഗ്ലാസെറിഞ്ഞു എന്ന വാർത്തയുണ്ടായിരുന്നു.
2005-10 കാലഘട്ടത്തിൽ ഇദ്ദേഹം മേയറായിരുന്നപ്പോൾ നടന്ന 44 വിഷയങ്ങളെ സംബന്ധിച്ച് വിജിലൻസ് കോടതി പ്രാധമിക അന്വേഷണത്തിന് ഉത്തരവിടുകയുണ്ടായി.
കെട്ടിടങ്ങൾക്ക് ക്രമം വിട്ട് പെർമിറ്റ് നൽകി എന്നതായിരുന്നു ആരോപണങ്ങളിൽ ഒന്ന്.
ഇവ രാഷ്ട്രീയപ്രേരിതമാണെന്നും ഓഡിറ്റ് റിപ്പോർട്ടിനുള്ള മറുപടിയും മറ്റും തങ്ങളുടെ നിരപരാധിത്വം തെളിയിക്കുന്നുണ്ട് എന്നുമാണ് ഇദ്ദേഹം ഇതിനെ സംബന്ധിച്ച് പ്രതികരിച്ചത് അവലംബം
എം. പത്മകുമാർ ഇംഗ്ലീഷ് വിലാസം https://ml.wikipedia.org/wiki/M.
_Padmakumar
മലയാളചലച്ചിത്രസംവിധായകനാണ് എം. പത്മകുമാർ .
നിരവധി ചിത്രങ്ങളിൽ സഹസംവിധായകനായി പ്രവർത്തിച്ച ഇദ്ദേഹം 2003-ൽ പുറത്തിറങ്ങിയ അമ്മക്കിളിക്കൂട് എന്ന ചിത്രത്തിലൂടെയാണ് സ്വതന്ത്ര സംവിധായകനാകുന്നത്.
സംവിധാനം ചെയ്ത ചലച്ചിത്രങ്ങൾ അമ്മക്കിളിക്കൂട് (2003) വർഗ്ഗം (2006) വാസ്തവം (2006) പരുന്ത് (2008) നൊസ്റ്റാൽജിയ – കേരള കഫെ (2009) ശിക്കാർ (2010) തിരുവമ്പാടി തമ്പാൻ (2012) " ഒറീസ്സ (സിനിമ) കനൽ -2015 ജോസഫ് മാമാങ്കം (ചലച്ചിത്രം) (2019)
അവലംബം പുറത്തേക്കള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് എം. പത്മകുമാർ
എം. പാട്രിക് കരോൾ ഇംഗ്ലീഷ് വിലാസം https://ml.wikipedia.org/wiki/M.
_Patrick_Carroll
എം. പാട്രിക് കരോൾ (ജനനം സെപ്റ്റംബർ 19, 1979) ഒരു അമേരിക്കൻ വ്യവസായിയാണ്.
കാരോൾ ഗ്രൂപ്പിന്റെ സ്ഥാപകനും സിഇഒയുമാണ് അദ്ദേഹം.
ഇറ്റലി യിൽ നിന്നുള്ള ചരിത്ര ഫുട്ബോൾ ടീമായ S.P.A.L. എന്നറിയപ്പെടുന്ന Società Polisportiva Ars et Labor ന്റെ സംയുക്ത ഉടമ കൂടിയാണ് കരോൾ.
1971 സെപ്റ്റംബർ 19-ന് വെർജീനിയ യിലെ റിച്ച്മണ്ടിൽ ജനിച്ച എം. പാട്രിക് ഫ്ലോറിഡ യിലെ ടാമ്പയിലാണ് വളർന്നത്.
ഹൈസ്കൂളിനുശേഷം അദ്ദേഹം അറ്റ്ലാന്റ യിലേക്ക് മാറി.
അദ്ദേഹം 2014-ൽ കരോൾ ഗ്രൂപ്പ് സ്ഥാപിച്ചു.
ജോർജിയയിലെ അറ്റ്ലാന്റയിലാണ് കമ്പനി.
CARROLL-ന് $5 ബില്ല്യണിലധികം നിയന്ത്രിത ആസ്തികളുണ്ട്, കൂടാതെ യുണൈറ്റഡ് സ്റ്റേറ്റ്സിന്റെ കിഴക്കൻ തീരത്ത് 30,000-ത്തിലധികം വാണിജ്യ, പാർപ്പിട സ്വത്തുക്കളും ഉണ്ട്.
എം. പി. എസ്. ജി. വി. എച്ച്. എസ്.എസ്.ബെള്ളിക്കോത്ത്
കാസർഗോഡ് ജില്ലയിലെ തീരദേശഗ്രാമമായ അജാനൂരിന്റെ തലസ്ഥാനമെന്ന് വെള്ളിക്കോത്തിനെ വിശേഷിപ്പിക്കാം.
ഒട്ടേറെ ചരിത്രസംഭവങ്ങൾക്ക് സാക്ഷ്യം നിന്ന നാട്.
വടക്കേ മലബാറിന്റെ ചരിത്രഗതിയെ മാറ്റിമറിച്ച പ്രസ്ഥാനങ്ങളും സ്ഥാപനങ്ങളും രൂപം കൊണ്ട പ്രദേശം.
മലയാളഭാഷയെ സമ്പന്നമാക്കിയ കവിതകളും നാടകങ്ങളും രചിക്കപ്പെട്ട പ്രദേശം.
വിദ്വാൻ പി. കേളുനായരുടെ കർമ്മകേന്ദ്രമെന്ന നിലയിലും മഹാകവി പി. കുഞ്ഞിരാമൻ നായരുടെ ജന്മദേശമെന്ന നിലയിലും പുകൾകൊണ്ട നാട്.
ഈ ധന്യഭൂമി ആദ്യകാലത്ത് കാഞ്ഞങ്ങാട് പ്രദേശത്തിന്റെ സാംസ്കാരിക കേന്ദ്രവും അതോടൊപ്പം വാണിജ്യകേന്ദ്രവുമായിരുന്നു.
1906 ഏപ്രിൽ മാസം ബോർഡ് എലിമെന്ററി സ്കുൾ ആയി മദ്രാസ് ഗവൺമെന്റിന്റെ കീഴിലാണ് ഈ മഹദ് വിദ്യാലയം പ്രവർത്തനം തുടങ്ങുന്നത്.
ഇതേ കാലയളവിൽ തന്നെയാണ് ദേശീയ സ്വാതന്ത്ര്യ പ്രസ്ഥാനത്തിന്റെ പൊൻകിരണങ്ങൾ ഈ ഗ്രാമത്തെ ഉണർത്തുപാട്ടായ് മാറ്റുന്നതിനായ് സ്വന്തം ജീവിതം തന്നെ ഉഴിഞ്ഞു വെച്ച വിദ്വാൻ പി. കേളുനായർ വിജ്ഞാനദായിനി എന്ന സംസ്കൃത പാഠശാലയുടെ പ്രവർത്തനവും ആരംഭിക്കുന്നത്.
കൊല്ലടത്ത് കണ്ണൻ നായർ എന്ന മഹദ് വ്യക്തി സംഭാവന ചെയ്ത സ്ഥലത്താണ് ഈ ഏകാധ്യാപക വിദ്യാലയം പ്രവർത്തനമാരംഭിച്ചത്.
സ്വാതന്ത്ര്യാനന്തരം 1948-ൽ ആണ് ഈ വിദ്യാലയം ഹയർ എലിമെന്ററി സ്കൂൾ ആയി അപ്ഗ്രേഡ് ചെയ്യപ്പെട്ടത്.
തുടർന്ന് വെള്ളിക്കോത്തിന്റെ സാമൂഹ്യ-സാംസ്കാരിക ചലനങ്ങളുടെ സിരാകേന്ദ്രമായ് വർത്തിച്ചത് ഈ സ്കൂളാണെന്നത് ആവേശകരമായ വസ്തുതയാണ്.
ഈ കാലയളവിൽ അധ്യാപനം എന്ന മഹത് പ്രവർത്തനത്തിലൂടെ വിദ്യാർത്ഥി സമൂഹത്തെ ജീവിതത്തിന്റെ വ്യത്യസ്ത മേഖലകളിൽ ഉന്നത നിലവാരത്തിലെത്തിക്കാൻ തങ്ങളുടെ ജീവിതത്തിലൂടെ ശ്രമിച്ച ധന്യരാണ് ശ്രീ. സുബ്രഹ്മണ്യൻ നമ്പൂതിരി മാസ്റ്റർ, ശ്രീ. അപ്പു മാസ്റ്റർ, ശ്രീ. സത്യനാരായണൻ മാസ്റ്റർ, 
ശ്രീ. ഗോപാലൻ കുരിക്കൾ മാസ്റ്റർ, ശ്രീ. എൻ. സി. കണ്ണൻ മാസ്റ്റർ, ശ്രീ. കെ. ഗോപാലൻ മാസ്റ്റർ, ശ്രീ. മാധവൻ മാസ്റ്റർ, ശ്രീ. മാരാർ മാസ്റ്റർ എന്നീ ഗുരുഭൂതന്മാർ.
1976-ൽ ആണ് ഈ വിദ്യാലയം ഹൈസ്കൂൾ ആയി ഉയർത്തപ്പെടുന്നത്.
1979 ലാണ് ഈ വിദ്യാലയത്തിന് മലയാള സാഹിത്യത്തിലെ മേഘരൂപനായ മഹാകവി പി. കുഞ്ഞിരാമൻ നായരുടെ പേരു നല്കുന്നത്.
അന്നുമുതൽ ഈ വിദ്യാലയം മഹാകവി പി. സ്മാരക ഹൈസ്കൂൾ ആയി പുനർനാമകരണം ചെയ്യപ്പെട്ടു.
തുടർന്ന്  1992 ഒക്ടോബർ മാസത്തിൽ ഈ വിദ്യാലയം വൊക്കേഷണൽ ഹയർ സെക്കണ്ടറി സ്കൂളായി മാറി.
പാഠ്യേതര പ്രവർത്തനങ്ങൾ സ്കൗട്ട് ട്രൂപ്പ്..
എൻ.എസ്.എസ് ക്ലാസ് മാഗസിൻ.
ഇക്കോ ക്ലബ് ഐടി ക്ലബ്ബ് ഹരിത സേന ജൂണിയർ റെഡ് ക്രോസ് ഹെൽത്ത് ക്ലബ് അക്കാദമിക് ക്ലബുകൾ കുട്ടിക്കൂട്ടം മുൻ സാരഥികൾ
പ്രശസ്തരായ പൂർവവിദ്യാർത്ഥികൾ വസന്തൻ - മുൻ ആന്ധ്രാ ബാങ്ക് ചെയര്മാന് വഴികാട്ടി
എം. നാരായണക്കുറുപ്പ് ഇംഗ്ലീഷ് വിലാസം https://ml.wikipedia.org/wiki/M.
ഒന്നും , രണ്ടും കേരളനിയമസഭകളിൽ ബാലുശ്ശേരി നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു എം. നാരായണക്കുറുപ്പ് (1902 - 21 മേയ് 1970).
പി.എസ്.പി. പ്രതിനിധിയായാണ് എം. നാരായണക്കുറുപ്പ് ഒന്നാം കേരള നിയമസഭയിലേക്കെത്തിയത്, രണ്ടാം കേരളനിയമസഭയിൽ സ്വതന്ത്രനായാണിദ്ദേഹം തിരഞ്ഞെടുക്കപ്പെട്ടത്.
1952-ൽ ഇദ്ദേഹം മദ്രാസ് നിയമസഭയിലുമംഗമായിരുന്നു.
1957 മുതൽ 1958 വരെ പബ്ലിക് അക്കൗണ്ട് കമ്മിറ്റി ചെയർമാൻ, 1959-60, 1960-62, 63-65 കാലഘട്ടങ്ങളിൽ സബോർഡിനേറ്റ് ലെജിസ്ലേഷൻ കമ്മിറ്റി ചെയർമാൻ, മദ്രാസ് നിയമസഭയിലും കേരളാ നിയമസഭയിലും പി.എസ്.പി.യുടെ ഡെപ്യൂട്ടിചെയർമാൻ, എ.ഐ.സി.സി. അംഗം (1959 വരെ), പി.സി.സി. സെക്രട്ടറി, എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്.
ക്വിറ്റ് ഇന്ത്യാ സമരത്തിൽ പങ്കെടുക്കുക വഴി രണ്ട് വർഷം ജയിൽവാസം അനുഭവിക്കുകയും ചെയ്തു.
എം. ബാലമുരളീകൃഷ്ണ ഇംഗ്ലീഷ് വിലാസം https://ml.wikipedia.org/wiki/M.
_Balamuralikrishna
ഒരു കർണാടകസംഗീത വിദഗ്ദ്ധനും, നിരവധി വാദ്യോപകരണങ്ങളിൽ വിദ്വാനും പിന്നണിഗായകനും, അഭിനേതാവുമായിരുന്നു മംഗലം‌പള്ളി ബാലമുരളീകൃഷ്ണ ( തെലുഗ് : మంగళంపల్లి బాలమురళీకృష్ణ ) എന്ന എം. ബാലമുരളീകൃഷ്ണ (ജനനം 1930 ജൂലൈ 6 - മരണം 2016 നവംബർ 22) .
കവി, സംഗീതസം‌വിധായകൻ എന്നീ നിലകളിലും ബാലമുരളീകൃഷ്ണ ശ്രദ്ധേയനാണ്‌.
ഭാരതീയ കലകൾക്കു അദ്ദേഹം നൽകിയ സംഭാവനകൾ പരിഗണിച്ച് ഭാരതസർക്കാർ ബാലമുരളീകൃഷ്ണക്ക് രാജ്യത്തെ രണ്ടാമത്തെ സിവിലിയൻ പരമോന്നതബഹുമതിയായ പത്മവിഭൂഷൻ നൽകി ആദരിച്ചിട്ടുണ്ട്.
2005 ൽ ഫ്രഞ്ച് സർക്കാർ അദ്ദേഹത്തിനു ഷെവലിയർ പട്ടം നൽകി ആദരിച്ചിരുന്നു.
ബ്രിട്ടീഷ് ഇന്ത്യയിലെ മദ്രാസ് പ്രവിശ്യയിൽ സ്ഥിതിചെയ്തിരുന്ന പടിഞ്ഞാറൻ ഗോദാവരി ജില്ലയിലുള്ള ശങ്കരഗുപ്തം എന്ന സ്ഥലത്താണു ബാലമുരളീകൃഷ്ണ ജനിച്ചത്.
ഈ പ്രദേശം ഇപ്പോൾ ആന്ധ്രാപ്രദേശ് സംസ്ഥാനത്തിലാണ്.
അദ്ദേഹത്തിന്റെ അച്ഛൻ ഒരു സംഗീത വിദ്വാനും, വയലിൻ , ഓടക്കുഴൽ , വീണ എന്നീ സംഗീതോപകരങ്ങൾ വായിക്കുവാൻ കഴിവുള്ളയാളും, അമ്മ വീണാ വിദുഷിയുമായിരുന്നു.
വളരെ ചെറുപ്പത്തിൽ തന്നെ അമ്മ മരിച്ചതിനു ശേഷം അച്ഛനായിരുന്നു ബാലമുരളീകൃഷ്ണയെ വളർത്തിയത്.
സംഗീതത്തിലുള്ള വാസനയെ അറിഞ്ഞ ബാലമുരളീകൃഷ്ണയുടെ അച്ഛൻ അദ്ദേഹത്തെ ത്യാഗരാജസ്വാമികളുടെ പരമ്പരയിലുള്ള പരുമ്പള്ളു രാമകൃഷ്ണ പണ്ടലുവിന്റെ ശിഷ്യനാക്കി.
ത്യാഗരാജ സ്വാമികളുടെ ശിഷ്യപരമ്പരയിലെ കണ്ണിയായ പണ്ടലുവിന്റെ കീഴിൽ നിന്നു വളരെ പെട്ടെന്നു തന്നെ ബാലമുരളീകൃഷ്ണ കർണാടക സംഗീതം ഹൃദിസ്ഥമാക്കി.
എട്ടാമത്തെ വയസ്സിൽ ബാലമുരളീകൃഷ്ണ ആദ്യത്തെ ത്യാഗരാജ ആരാധന വിജയവാഡയിൽ നടത്തി.
ഈ കുട്ടിയിലുള്ള അസാധാരണ കഴിവുകൾ മനസ്സിലാക്കിയ പ്രശസ്ത ഹരികഥാ കലാകാരനായ സൂര്യനാരായണ മൂർത്തി ഭാഗവതരാണ് മുരളീകൃഷ്ണ എന്ന പേരിനു മുന്നിൽ ബാല എന്നു കൂടി കൂട്ടിച്ചേർത്തു വിളിച്ചത്.
സംഗീത കാലഘട്ടം
വളരെ ചെറിയ പ്രായത്തിൽ തന്നെ ബാലമുരളീകൃഷ്ണ കർണാടക സംഗീതത്തിന്റെ അടിസ്ഥാന രാഗങ്ങളായ 72 മേളകർത്താരാഗങ്ങളിലും അതീവ പ്രാവീണ്യം നേടി.
ഈ രാഗങ്ങളെ അടിസ്ഥാനമാക്കി അദ്ദേഹം കൃതികളും സംവിധാനം ചെയ്തു.
1952 ൽ അദ്ദേഹം രചിച്ച ജനക രാഗ മഞ്ജരി എന്ന കൃതി സംഗീത മ്യൂസിക് കമ്പനി രാഗാംഗ രാവലി എന്ന പേരിൽ ഒമ്പത് വോള്യങ്ങളായി പുറത്തിറക്കിയിട്ടുണ്ട്.
കർണാടക സംഗീത വിദഗ്ദ്ധൻ എന്നതിലുപരി മൃദംഗം, ഗഞ്ചിറ എന്നീ വാദ്യങ്ങളുപയോഗിക്കുന്നതിലും അദ്ദേഹം കഴിവു തെളിയിച്ചിരുന്നു.
ലോകത്തിലങ്ങോളമിങ്ങോളമായി അദ്ദേഹം 25,000 കച്ചേരികൾ നടത്തിയിട്ടുണ്ട്.
പണ്ഡിറ്റ് ഭീംസെൻ ജോഷിയോടൊപ്പം അദ്ദേഹം കച്ചേരി നടത്തിയിട്ടുണ്ട്.
ഹരിപ്രസാദ് ചൗരാസ്യക്കൊപ്പം ജുഗൽബന്ദി അവതരിപ്പിച്ചിട്ടുണ്ട്.
താള്ളപ്പാക്കൽ അന്നാമാചാര്യ , ഭദ്രാചലം രാമദാസ് എന്നിവരുടെ കൃതികൾ സംവിധാനം ചെയ്ത് അവതരിപ്പിച്ചതാണ് അദ്ദേഹത്തിന് ഏറെ ജനപ്രീതി നേടിക്കൊടുത്തത്.
ദക്ഷിണേന്ത്യയിലെ വിവിധ ഭാഷകളിലെ ചലച്ചിത്രങ്ങൾക്കായി നാന്നൂറിലധികം ഗാനങ്ങൾ അദ്ദേഹം ചിട്ടപ്പെടുത്തിയിട്ടുണ്ട്.
വർണ്ണങ്ങളും, ഭക്തിഗാനങ്ങളും, തില്ലാനകളും ആയിരുന്നു ഇവയിലധികവും.
അതുവരെ അധികമാരും പരീക്ഷിക്കാതിരുന്ന, മേളകർത്താരാഗങ്ങൾ ചലച്ചിത്രഗാനങ്ങൾക്കായുപയോഗിച്ചത് ബാലമുരളീകൃഷ്ണയാണ്.
1967 ൽ എ.വി.എം പ്രൊഡക്ഷൻസിന്റെ ബാനറിൽ പുറത്തിറങ്ങിയ ഭക്തപ്രഹ്ലാദ എന്ന ചലച്ചിത്രത്തിൽ നാരദന്റെ വേഷം അവതരിപ്പിച്ച് അദ്ദേഹം വെള്ളിത്തിരയിലുമെത്തി.
അതിനുശേഷം അദ്ദേഹം നിരവധി ചലച്ചിത്രങ്ങളിൽ വേഷമിട്ടു.
പി.ജി. വിശ്വംഭരന്റെ സംവിധാനത്തിൽ 1984 ൽ പുറത്തിറങ്ങിയ സന്ധ്യക്കെന്തിനു സിന്ദൂരം എന്ന മലയാളം ചലച്ചിത്രത്തിലും അദ്ദേഹം അഭിനയിച്ചിട്ടുണ്ട്.
പ്രധാന രചനകൾ ക്രമം രചന രാഗം തരം ഭാഷ 1 ഓംകാര പ്രണവം ഷണ്മുഖപ്രിയ പദ വർണ്ണം തെലുങ്ക് 2 അമ്മ ആനന്ദദായിനി ഗംഭീരനാട്ട പദ വർണ്ണം തെലുങ്ക് 3 യേ നന്ദമു നാട്ട (രാഗം) വർണ്ണം തെലുങ്ക് തെലുങ്ക് 4 ആപാല ഗോപാലമു അമൃതവർഷിണി വർണ്ണം തെലുങ്ക് 5 നിനു നേര നമ്മിതി ഖരഹരപ്രിയ വർണ്ണം തെലുങ്ക് 6 ശ്രീ സകല ഗണാധിപ പാലയമാം ആരഭി കൃതി സംസ്കൃതം 7 മഹാദേവസുതം ആരഭി കൃതി സംസ്കൃതം 8 ഗണാധിപം നാട്ട (രാഗം) കൃതി സംസ്കൃതം 9 പിറൈ അണിയും പെരുമാൻ ഹംസധ്വനി കൃതി തമിഴ് 10 ഉമാ സുതം നമാമി സർവ്വശ്രി കൃതി സംസ്കൃതം 11 സിദ്ധി നായകേന അമൃതവർഷിണി കൃതി സംസ്കൃതം 12 വരുഹ വരുഹ കാമവർദ്ധിനി കൃതി തമിഴ് 13 തുണൈ നീയേ ചാരുകേശി കൃതി തമിഴ് 14 ഗതി നീവേ കല്യാണി കൃതി തെലുങ്ക് 15 മാ മാനിനി തോടി കൃതി തെലുങ്ക് പുരസ്കാരങ്ങളും ബഹുമതികളും
സംഗീതരംഗത്തെ സംഭാവനകൾ പരിഗണിച്ച് നിരവധി പുരസ്കാരങ്ങൾ ബാലമുരളീകൃഷ്ണയെ തേടിയെത്തിയിട്ടുണ്ട്.
സംഗീത കലാനിധി , ഗാന കൗസ്തുഭ, ഗാനകലാഭൂഷണം, ഗാനഗന്ധർവ്വൻ, ഗായന ചക്രവർത്തി, ഗാന പദ്മം, നാദജ്യോതി, സംഗീത കലാസരസ്വതി , നാദ മഹർഷിണി, ഗന്ധർ‌വ്വ ഗാന സാമ്രാട്ട്, ജ്ഞാനസാഗര, നൂറ്റാണ്ടിന്റെ സംഗീതജ്ഞൻ എന്നിവ അവയിൽ ചിലതാണ്.
ദേശീയ ഉദ്ഗ്രഥനത്തിനു വേണ്ടി പ്രവർത്തിച്ചതിന്റെ പേരിൽ മഹാരാഷ്ട്ര സർക്കാർ ഇദ്ദേഹത്തിനു ബഹുമതികൾ സമ്മാനിച്ചിട്ടുണ്ട്.
മികച്ച പിന്നണിഗായകനുള്ള ദേശീയപുരസ്കാരം, മികച്ച സംഗീതസം‌വിധായകൻ, മികച്ച പിന്നണി സംഗീതം എന്നീ മൂന്നു പുരസ്കാരങ്ങൾ നേടിയ ഏക കർണാടക സംഗീതജ്ഞൻ ബാലമുരളീകൃഷ്ണയാണ്.
രാജ്യത്തെ ഏഴു പ്രദേശങ്ങളിലെ ആകാശവാ‍ണി നിലയങ്ങളിലെ ‘’ടോപ്പ് ഗ്രേഡ്’‘ കലാകാരനായും ഇദ്ദേഹം അറിയപ്പെടുന്നുണ്ട്.
പത്മശ്രീ , പത്മഭൂഷൺ , പത്മ വിഭൂഷൺ എന്നീ പുരസ്കാരങ്ങളും ബാലമുരളീകൃഷ്ണയെ തേടിയെത്തിയിട്ടുണ്ട്.
ഫ്രഞ്ച് ഗവൺ‌മെന്റ് നൽകുന്ന ഓർഡർ ഓഫ് ആർട്‌സ് ആന്റ് ലെറ്റേഴ്സ് നേടിയ ഏക കർണാടകസംഗീതജ്ഞനും ബാലമുരളീകൃഷ്ണയാണ്.
പുരസ്കാര പട്ടിക ക്രമം പുരസ്കാരം വർഷം സമിതി 1 പത്മവിഭൂഷൺ 1991 ഭാരത സർക്കാർ 2 പത്മശ്രീ 1971 ഭാരത സർക്കാർ 3 ഷെവലിയർ പട്ടം 2005 ഫ്രഞ്ച് സർക്കാർ 4 മികച്ച പിന്നണി ഗായകൻ, ദേശീയ ചലച്ചിത്ര പുരസ്കാരം 1975 ഭാരതസർക്കാർ 5 മികച്ച സംഗീത സംവിധായകൻ, ദേശീയ ചലച്ചിത്ര പുരസ്കാരം 1986 ഭാരതസർക്കാർ 6 മികച്ച പിന്നണി ഗായകൻ, കേരള സംസ്ഥാന ചലച്ചിത്ര പുരസ്കാരം 1987 കേരളസർക്കാർ 7 മികച്ച കർണാടകസംഗീത ഗായകൻ, കേരള ചലച്ചിത്ര പുരസ്കാരം 2010 കേരളസർക്കാർ 8 സംഗീത നാടക അക്കാദമി പുരസ്കാരം 1975 സംഗീതനാടക അക്കാദമി 9 സംഗീത കലാനിധി 1978 മദ്രാസ് മ്യൂസിക് അക്കാദമി 10 ഡോക്ടർ ഓഫ് ലെറ്റേഴ്സ് 1981 ശ്രീ വെങ്കിടേശ്വര സർവ്വകലാശാല മരണം
അവസാനകാലത്ത് വാർദ്ധക്യസഹജവും അല്ലാത്തതുമായ ഏറെ രോഗങ്ങൾ അലട്ടിയിരുന്നെങ്കിലും സംഗീതപരിപാടികളിലും മറ്റും സജീവസാന്നിദ്ധ്യമായിരുന്നു ബാലമുരളീകൃഷ്ണ.
2016 നവംബർ ആദ്യവാരത്തോടെ അദ്ദേഹം തീർത്തും അവശനായി.
ഒടുവിൽ, 2016 നവംബർ 22-ന് വൈകീട്ട് അഞ്ചുമണിയോടെ 86-ആം വയസ്സിൽ ചെന്നൈയിലെ വീട്ടിൽ വച്ച് അദ്ദേഹം  ഈ ലോകത്തോട് വിടപറഞ്ഞു.
മൃതദേഹം പൂർണ ഔദ്യോഗിക ബഹുമതികളോടെ ചെന്നൈ ബസന്ത് നഗർ വൈദ്യുതിശ്മശാനത്തിൽ സംസ്കരിച്ചു.
അദ്ദേഹത്തിന്റെ ഭാര്യ അന്നപൂർണ്ണ മൂന്ന് മാസങ്ങൾക്കുശേഷം 2017 ഫെബ്രുവരി 16-ന് അന്തരിച്ചു.
ഇളയ മകളായ മഹതിയൊഴികെ ആരും സംഗീതലോകത്തേക്ക് കടന്നുവന്നില്ല.
അവലംബം പുറമെ നിന്നുള്ള കണ്ണികൾ Murali and Me: A tribute to the Great Master by Prince Aswathi Thirunal Rama Varma.
Exclusive Interview of Dr. Balamuralikrishna "MOHANAMURALI" Watch Vocal Concert Videos + few surprise videos of The Legend Dr. M Balamuralikrishna.
Carnatic music maestro Balamuralikrishna and his favourite student Rama Varma sharing experiences.
Archived 2011-06-07 at the Wayback Machine .
Dr. Balamuralikrishna on Tradition Archived 2008-05-12 at the Wayback Machine .
A Video Interview of Dr Balamurali Krishna.
Archived 2009-09-17 at the Wayback Machine .
Songlist from Music India Online Archived 2007-05-29 at the Wayback Machine .
Elaborate Ragam Thaanam Pallavi by Dr. Balamuralikrishna Mangalampalli Balamuralikrishna and Saraswati in Switzerland with S. Ram Bharati (S.R.I.A.) Archived 2010-02-24 at the Wayback Machine .
M. Balamuralikrishna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം. നൗഷാദ് ഇംഗ്ലീഷ് വിലാസം https://ml.wikipedia.org/wiki/M.
_Noushad
കൊല്ലം ജില്ലയിലെ പാലത്തറ സ്വദേശിയായ എം. നൗഷാദ് ഒരു രാഷ്ട്രീയപ്രവർത്തകനും ഇരവിപുരം മണ്ഡലത്തിൽ നിന്നുള്ള നിയമസഭാംഗവുമാണ് .
സി.പി.ഐ. (എം) കൊല്ലം ഈസ്റ്റ് ഏരിയാ കമ്മിറ്റി അംഗമായ ഇദ്ദേഹം കൊല്ലം നഗരസഭയുടെ ഡെപ്യൂട്ടി മേയറായും പ്രവർത്തിച്ചിട്ടുണ്ട്.
എസ്.എഫ്.ഐ. സംസ്ഥാന കമ്മിറ്റി അംഗമായിരുന്നു.
വികസന സ്റ്റാൻഡിങ് കമ്മിറ്റി ചെയർമാനായിരിക്കേ 2016-ലാണ് ആദ്യമായി കേരളാ നിയമസഭാ തിരഞ്ഞെടുപ്പിൽ മത്സരിക്കുന്നത്.
2016 മേയ് 16-ന് നടന്ന പതിനാലാം നിയമസഭാ തെരഞ്ഞെടുപ്പിൽ ഇരവിപുരം മണ്ഡലത്തിൽ നിന്ന് 28,803 വോട്ടിന്റെ ഭൂരിപക്ഷത്തോടെ വിജയിച്ചു.
ആർ.എസ്.പി. സംസ്ഥാന സെക്രട്ടറിയായ എ.എ. അസീസിനെയാണ് ഇദ്ദേഹം പരാജയപ്പെടുത്തിയത്.
1965-ൽ മുഹമ്മദ് ഹനീഫയുടെ മകനായി ജനനം.
1983-ൽ കേരള സർവകലാശാലയിൽ നിന്ന് പ്രീഡിഗ്രി പാസ്സായി.
ഭാര്യ ബിന്നി മോൾ.
ഇഫ്ഫാത്ത് ആര
ഇഫ്ഫാത്ത് ആര ( ബംഗാളി : (ইফ্‌ফাত আরা ) എന്ന ഷംസുൻ നഹർ ഇഫ്ഫാത്ത് ആര ഒരു ബംഗ്ലാദേശി എഴുത്തുകാരിയും സാമൂഹ്യപ്രവർത്തകയും സാഹിത്യ സംഘാടകയും ആകുന്നു.
അവരുടെ സാഹിത്യപ്രവർത്തനം 1950കളിൽ ചെറുകഥകൾ എഴുതി ആസാദ് പോലുള്ള മുൻനിര ബംഗ്ലാദേശി പത്രങ്ങളിൽ പ്രസിദ്ധീകരിച്ചതിൽനിന്നുതുടങ്ങുന്നു.
അവർ തന്റെ വയസ്സും ആരോഗ്യപ്രയാസങ്ങളും കണക്കിലെടുക്കാതെ ഇന്നും എഴുത്തുതുടരുന്നു.
ഇഫ്ഫാത്ത് ആര 1939ൽ ബംഗ്ലാദേശ് പട്ടണമായ മെയ്മൻസിങിൽ മൗലവി ക്വാസി അബ്ദുൽ ഹക്കീമിന്റെയും മൊസമ്മത് ഹാജെറ ഖാത്തൂണിന്റെയും മകളായി ജനിച്ചു.
തന്റെ പ്രാധമിക വിദ്യാഭ്യാസം ലഭിക്കാന്തന്നെ അവർക്ക് വളരെ പ്രയാസപ്പെടേണ്ടിവന്നു.
ആദ്യം ഖുർ-ആൻ വായിക്കുന്നതിനായി അവരെ അറബി വീട്ടിലിരുത്തി പഠിപ്പിച്ചു.
അതിനുശേഷം പ്രാധമിക വിദ്യാഭ്യാസത്തിനായി മുസ്ലിം ഗേൾസ് സ്കൂളിൽചേർന്നു.
പ്രാധമിക വിദ്യാഭ്യാസം കഴിഞ്ഞ ഉടനെ അവരുറ്റെ പിതാവ് അവരെ സ്കൂളിൽനിന്നും വീട്ടിലേയ്ക്കുകൊണ്ടുപോയി.
അന്നത്തെക്കാലത്ത് സ്ത്രീകൾക്ക് പ്രാഥമിക വിദ്യാഭ്യാസത്തിനപ്പുറം പഠിക്കാൻ അനുവാദമില്ലായിരുന്നു.
തന്റെ വിദ്യാഭ്യാസം തുടരാൻ വീട്ടുകാർ സമ്മതിക്കുന്നില്ല എന്നറിഞ്ഞ് അവർ അത്മഹത്യാഭീഷണിമുഴക്കി.
അങ്ങനെ അവരെ ആ പട്ടണത്തിലെ വിദ്യാമൊയീ ഗവ.
ഗേൾസ് ഹൈസ്കൂളിൽ ചേർത്തു.
പക്ഷെ, അവർക്ക് തന്റെ ഹൈസ്കൂൾ വിദ്യാഭ്യാസം പൂർത്തിയാക്കാൻ കഴിയും മുമ്പ് അവരെ നിർബന്ധിച്ച് വിവാഹം കഴിപ്പിച്ചു.
ഒരു യുവാവായ നിയമജ്ഞനും രാഷ്ട്രീയനേതാവുമായിരുന്ന അബ്ദുൽ ലത്തിഫ് തലൂക്‌ദർ ആയിരുന്നു വരൻ.
ഭാഗ്യത്തിന്, ആ വിവാഹം ഒരു ചെറിയ ഇടവേള മാത്രമായിരുന്നു.
അവർക്ക് അധികം താമസിയാതെ സ്കൂളിൽ ചേരാനായി കഴിഞ്ഞു.
അവർ അങ്ങനെ അടുത്തവർഷം, മെട്രിക്കുലേഷൻ പരീക്ഷ പാസാകാൻ കഴിഞ്ഞു.
പിന്നീട്, മുമിനുന്നീസ വനിതാ കോളജിൽനിന്നും ഇന്റർമീഡിയറ്റ് പാസ്സായി.
1966ൽ ആ കോളജിൽനിന്നുതന്നെ ബിരുദം നേടി.
തുടർന്ന്, വിമൻസ് ടീച്ചേഴ്സ് ട്രൈനിങ് കോളജിൽ ബി. എഡ് പാസ്സായി.
അന്ന് അപ്‌ഗ്രേഡ് ചെയ്യപ്പെട്ട ആനന്ദമോഹൻ കോളജിൽ ഇഫ്ഫാത്ത് ആരയ്ക്ക് ബംഗാളി ഭാഷയിലും സാഹിത്യത്തിലും ബിരുദാനന്തരബിരുദം നേടാനായി.
വ്യക്തിത്വവും തത്ത്വശാസ്ത്രവും
അവരെ സംബന്ധിച്ച് ജീവിതം പ്രവർത്തനവും പ്രവർത്തനം ജീവിതവും ആകുന്നു.
ഇഫ്ഫാത്ത് ആര സ്ത്രീസ്വാതന്ത്ര്യത്തിൽ വിശ്വസിക്കുന്നു.
എന്നാൽ സ്ത്രീകളുടെ സ്വാതന്ത്ര്യത്തിൽ വിവാഹം ഒരു തടസമേ അല്ല എന്നു തെളിയിക്കുകയും ചെയ്യുന്നു.
അവർ മതഭക്തയാണ്.
എന്നാൽ, മുസ്ലിം സ്ത്രീകൾ ആധുനിക ജീവിതം നയിക്കുന്നതിൽ ഇസ്ലാം പ്രതിബന്ധമല്ല എന്നാണവർ വിശ്വസിക്കുന്നത്.
മൈമൻസിങ് പ്രദേശത്തെ മിക്കവരുടെയും പ്രിയപ്പെട്ടവളാണ് ഈ വനിത.
അവർക്കു മൂന്നു കുട്ടികൾ ഉണ്ട്.
മെയ്മൻസിങ് പട്ടണത്തിലെ തന്റെ വസതിയിൽ അവർ എഴുതിയും പൂന്തോട്ടം പരിപാലിച്ചും യുവാക്കളായ എഴുത്തുകാരെയും സാഹിത്യപ്രവർത്തകരേയും  പ്രോത്സാഹിപ്പിച്ചും കഴിയുന്നു.
വനിതാമുന്നേറ്റം
1960മുതൽ ഇഫ്ഫാത്ത് ആരയില്ലാത്ത സ്ത്രീമുന്നേറ്റം മെയ്മൻസിങ് പ്രദേശത്തില്ല.
ഔദ്യോഗികജോലി പ്രസിദ്ധീകരണങ്ങൾ ദ്വിതീയൊ ചിന്ത അവലംബം
ഇഫിഗേനിയ ഇംഗ്ലീഷ് വിലാസം https://ml.wikipedia.org/wiki/Iphigenia അഗാമെംനോൺ തന്റെ പുത്രിയായ ഇഫിഗേനിയയെ ത്യജിക്കുന്ന രംഗം.
17-ആം നൂറ്റാണ്ടിൽ ഫ്രാൻകോയ്സ് പെറിയർ വരച്ച ദെ സാക്രിഫൈസ് ഓഫ് ഇഫിഗേനിയ എന്ന ചിത്രം.
ഗ്രീക്ക് ഇതിഹാസത്തിലെ ഒരു കഥാപാത്രമാണ് ഇഫിഗേനിയ (/ɪfɨdʒɨˈnaɪ.ə/; Ancient Greek: Ἰφιγένεια, Iphigeneia).
മൈസീനിയയിലെ രാജാവായ അഗമെ‌മ്‌നണിന്റേയും ക്ലൈറ്റമ്നെസ്റ്റ്രയുടേയും പുത്രി.
ഹോമറിന്റെ ഇതിഹാസത്തിൽ ഇഫിഗേനിയയെക്കുറിച്ച് കൂടുതലായി പ്രതിപാദിക്കുന്നില്ലങ്കിലും ഈസ്ഖിലസിന്റെ ആഗമെമ്നോൺ, സോഫോക്ലീസിന്റെ ഇലക്ട്ര , യൂറിപ്പിഡീസിന്റെ ഇഫിഗേനിയ അറ്റ് ഔലിസ് തുടങ്ങിയ കൃതികളിൽ ധാരാളമായി കടന്നു വരുന്നുണ്ട്.
ട്രോയ് ആക്രമണത്തിനായി പുറപ്പെട്ട ആഗമെമ്നോണിന്റെ കപ്പൽപടക്ക് ഔലിസ്സിൽ വെച്ച് തടസ്സം നേരിട്ടു.
അവർക്ക് നേരിടേണ്ടി വന്ന പ്രതികൂലാവസ്ഥക്ക് പരിഹാരമായി ആർത്തമിസ് ദേവിയെ പ്രീതിപ്പെടുത്താൻ ഇഫിഗേനിയയെ ബലി അർപ്പിക്കാനായി നിർദ്ദേശം വന്നു.
കാൽക്കസ് എന്ന പ്രവാചനാണ് ഇതിനു നിർദ്ദേശം നൽകിയത്.
എന്നാൽ ആഗമെമ്നോൺ ആദ്യം ഇത് നിരസിച്ചെങ്കിലും പടയാളികളുടെ നിർബന്ധത്തിനു വഴങ്ങി അദ്ദേഹം അതിനു തയ്യാറായി.
ഈ സമയം മൈസീനിയയിൽ ആയിരുന്ന ഇഫിഗേനിയയെ ക്ലൈറ്റമ്നെസ്ട്രയോടൊത്ത് ഔലിസ്സിൽ എത്തിച്ചു.
അക്കിലിസുമായി ഇഫിഗേനിയയുടെ വിവാഹം നിശ്ചയിച്ചിരിക്കുന്നു, അതിനായാണ് ഔലിസ്സിലേക്ക് കൊണ്ട് പോകുന്നത് എന്ന വ്യാജേനയാണ് അവരെ ഔലിസ്സിൽ എത്തിക്കുന്നത്.
ക്ലൈറ്റമ്നെസ്ട്ര ആദ്യം ഇതിനു വിസമ്മതിച്ചെങ്കിലും അവരും പിന്നീട് നിർബന്ധത്തിനു വഴങ്ങി.
ഔലിസ്സിൽ വെച്ച് കല്യാണപ്പെണ്ണിന്റെ വേഷഭൂഷകളോടുകൂടിയാണ് ഇഫ്ഫിഗേനിയയെ ബലിത്തറയിലേക്ക് ആനയിച്ചത് .
കൊല്ലപ്പെടുന്നത് വരേയും ഇഫിഗേനിയയും ക്ലൈറ്റമ്നെസ്ട്രയും അറിഞ്ഞിരുന്നില്ല തന്നെ ബലിനൽകാനാണ് ഔലിസ്സിൽ കൊണ്ട് വന്നത് എന്ന്.
ഔലിസ്സിൽ വെച്ച് തന്റെ സഹോദരനായ ഒറേസ്റ്റസിന്റെ കൂടെ റ്റൗരിസ്സിലേക്ക് ഇഫിഗേനിയ രക്ഷപ്പെട്ടു എന്ന് കഥയുടെ മറ്റ് ഭാഷ്യങ്ങളിൽ കാണാം.
യൂറിപ്പഡീസിന്റെ നാടകമായ ഇഫിഗേനിയ അറ്റ് ഔലിസ്സിൽ ഇഫിഗേനിയ ആർത്തമിസിന്റെ ദേവാലയത്തിലെ പൂജാരിണി ആയിരുന്നു എന്നാണ് പറയുന്നത്.
പ്രതിപാദനങ്ങൾ യൂറിപ്പഡിസ്സിന്റെ കാവ്യം: http://www.ancient-literature.com/greece_euripides_iphigenia_tauris.html യൂറിപ്പഡിസ്സിന്റെ കാവ്യം: http://www.ancient-literature.com/greece_euripides_iphigenia_aulis.html http://www.poetryintranslation.com/PITBR/Greek/IphigeneiaTauris.htm ഇഫിഗേനിയ ചലചിത്രം: http://www.imdb.com/title/tt0076208/ ചലചിത്രം: http://www.imdb.com/title/tt0055950/?ref_=tt_rec_tti ചലചിത്രം: http://www.imdb.com/title/tt0067881/?ref_=tt_rec_tti https://www.youtube.com/watch?v=uvydWA_cWqM അവലംബം
ഇപ്റ്റ ഇംഗ്ലീഷ് വിലാസം https://ml.wikipedia.org/wiki/Indian_People%27s_Theatre_Association ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കലാപ്രസ്ഥാനമായി വളർന്ന ഇന്ത്യൻ ദൃശ്യവേദിയാണ് ഇപ്റ്റ .
ഇന്ത്യൻ പീപ്പിൾസ് തിയേറ്റർ അസോസിയേഷൻ എന്ന സംഘടനയുടെ ചുരുക്കപ്പേര്.
1943-ൽ ആരംഭിച്ചു.
ഇടതുപക്ഷ ചിന്താഗതിക്കാരായ കലാകാരന്മാർ ഇതിന്റെ രൂപവത്കരണത്തിനു മുൻകൈയെടുത്തു.
ബൽരാജ് സാഹ്നി , ദേവാനന്ദ് , ദുർഗാ ഖോട്ടേ , ഹബീബ് തൻവീർ , ശംഭു മിത്ര , ഉത്പൽ ദത്ത് , ശാന്തി ബർധൻ , കെ. എ. അബ്ബാസ് , ഋത്വിക് ഘട്ടക് , റമേഷ് ഥാപർ എന്നിവരാണ് ഇതിന്റെ പിന്നിൽ പ്രവർത്തിച്ചത്.
കലയെ ജനങ്ങളിലെത്തിക്കുക, രാഷ്ട്രീയ -സാമൂഹിക-സാമ്പത്തിക വിമോചനത്തിന് കലയെ ഉപയോഗിക്കുക, അധഃസ്ഥിതരുടെയും മർദിതരുടെയും ജീവിതങ്ങൾ ചിത്രീകരിക്കുക എന്നിവയായിരുന്നു ലക്ഷ്യങ്ങൾ.
1943-44 ലെ ബംഗാൾ ക്ഷാമം ഇതിവൃത്തമാക്കി ബിജു ഭട്ടാചാര്യ രചിച്ച നവാന്നം (നാടകം) ഇപ്റ്റ ആദ്യം അവതരിപ്പിച്ചു.
അബ്ബാസ് സംവിധാനം ചെയ്ത ധർതീ കേ ലാൽ ആണ് ഇപ്റ്റയുടെ ബാനറിൽ പുറത്തു വന്ന ആദ്യ ചലച്ചിത്രം .
ഇതിൽ ബൽരാജ് സാഹ്നി അഭിനയിച്ചു.
ഇതിന്റെയും കഥാതന്തു ബംഗാൾക്ഷാമം തന്നെയായിരുന്നു.
പിന്നീട് അബ്ബാസിന്റെയും മൈം കോൻ ഹും (ഞാൻ ആര്) ഋത്വിക് ഘട്ടക്കിന്റെയും (ദോഹൻ-പ്രമാണപത്രം) നാടകങ്ങളും ഏതാനും ഇംഗ്ലിഷ് നാടകങ്ങളും (വെയ്റ്റിങ് ഫോർ ലെഫ്റ്റി ആൾ മൈസൺസ്) അവതരിപ്പിച്ചു.
പ്രാദേശിക ഭാഷകളിലും ഇപ്റ്റ കടന്നു.
ഇതിൽ നിന്നു പ്രചോദനം കൊാണ് കെ.പി.എ.സി. രൂപംകൊണ്ടത്.
ഓപ്പറ, ബാലേ തുടങ്ങിയ ദൃശ്യവേദി പ്രസ്ഥാനങ്ങളുടെ വികസനത്തിനും ഇപ്റ്റ കളമൊരുക്കി.
പുറം കണ്ണികൾ http://www.saswat.com/publications/kindle-magazine/history-ipta.html%5Bപ്രവർത്തിക്കാത്ത+കണ്ണി%5D
ഇഫെക് മൾഡർ ഇംഗ്ലീഷ് വിലാസം https://ml.wikipedia.org/wiki/Eefke_Mulder
ഇഫെക് മൾഡർ (ജനനം: ഒക്ടോബർ 13, 1977, ജെൽഡെർലാണ്ട്, നിജ്മേഗൻ) ഒരു ഡച്ച് ഫീൽഡ് ഹോക്കി കളിക്കാരനാണ്.
ഡച്ച് ക്ലബ്ബ് എൻഎംഎച്ച്സി നിജ്മേഗനു വേണ്ടി മിഡ്ഫീൽഡറായി അവർ കളിച്ചു.1997 ജൂൺ രണ്ടിന് ബെർലിനിൽ ചാമ്പ്യൻസ് ട്രോഫിയിൽ ഡച്ചുകാരുടെ ദേശീയ ടീമിൽ അരങ്ങേറ്റം നടത്തി.
ഏഥൻസിലെ 2004 സമ്മർ ഒളിമ്പിക്സിൽ വെള്ളി മെഡൽ നേടിയ ഹോളണ്ട് ടീമിലെ അംഗമായിരുന്നു മൾഡർ.
മാഡ്രിഡിൽ 2006 ലെ വനിതാ ഹോക്കി ലോകകപ്പിൽ ലോക ചാമ്പ്യന്മാരായിരുന്ന ഡച്ച് ടീമിന്റെ അംഗമായിരുന്നു അവർ.
2008 ലെ ബീജിംഗ് ഒളിമ്പിക്സിൽ ഒളിംപിക് സ്വർണ മെഡൽ ജേതാവ് ആയിരുന്നു.
ചൈന 2-0 ത്തിനു തോൽപ്പിച്ചു.
ഇഫ്രെയിൻ ദേശീയോദ്യാനം
ഇഫ്രെയിൻ ദേശീയോദ്യാനം, മൊറോക്കോയിലെ മദ്ധ്യ അറ്റ്ലസ് പർവ്വതനിരയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഈ ദേശീയോദ്യാനത്തിലുൾപ്പെട്ടിരിക്കുന്ന പ്രദേശങ്ങളിൽ, മദ്ധ്യ അറ്റ്ലസ് പർവതകളുടെ പടിഞ്ഞാറൻ ഭാഗവും, ഇഫ്രെയിൻ, ബൌൾമെയിൻ എന്നീ പ്രവിശ്യകളിലുള്ള പ്രദേശങ്ങളും ഉൾപ്പെടുന്നു.
2004 ൽ സ്ഥാപിതമായ ഈ ദേശീയോദ്യാനം 125.000 ഹെക്ടർ പ്രദേശങ്ങൾ ഉൾക്കൊള്ളുന്നു.
അവലംബം ↑ National Parks of Morocco.
2009 ↑
ഇപ്രിന്റ്സ്
ഒരു ഓപ്പൺ സോഴ്സ് ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയർ പാക്കേജാണ്  (open source institutional repository software package ) ഇപ്രിന്റ്സ് (EPrints).
സാധാരണയായി ഗവേഷണ സ്ഥാപനങ്ങളോ മറ്റുവിദ്യാഭ്യാസ സ്ഥാപനങ്ങളോ അവരുടെ ബുദ്ധിപരമായ ഉത്പന്നങ്ങൾ ശേഖരിക്കുവാനും അവ വളരെ എളുപ്പത്തിൽ ആളുകളിലേക്കെത്തിക്കാനും വേണ്ടിയാണ് ആണ് വിവരസംഗ്രഹാലയങ്ങൾ നിർമ്മിക്കുന്നത്.
ഗവേഷണ പ്രബന്ധങ്ങൾ, ലേഖനങ്ങൾ, വൈജ്ഞാനിക അദ്ധ്യാപനങ്ങൾ (അദ്ധ്യാപനങ്ങൾ )തുടങ്ങിയ ബുദ്ധിപരമായ ഉത്പന്നങ്ങളാണ് ഒരു വിവരസംഗ്രഹാലയത്തിലെ ശേഖരങ്ങൾ.
പല വിവരസംഗ്രഹാലയങ്ങളിൽ നിന്നും മെറ്റാഡാറ്റ ശേഖരിക്കുന്ന പ്രോട്ടോകോൾ ആയ ഒ.എ.ഐ.പി.എം.എച്ച്. ( Open Archives Initiative Protocol for Metadata Harvesting.)ന് അനുകൂലമായതാണ്.
ഒരു വിവരസംഗ്രഹാലയ സോഫ്ട്വെയർ അഥവാ ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയർ (institutional repository software) എന്ന നിലയിൽ ഇപ്രിന്റ്സ്ന് ഡോക്യുമെന്റ് മാനേജ്മെന്റ് സിസ്റ്റത്തിന്റെ ചില വിശേഷഗുണങ്ങൾ കൂടിച്ചേർന്നിട്ടുണ്ട്.
യൂണിവേഴ്സിറ്റി ഓഫ് സൗത്താംപ്റ്റൺ ഓഫ് ഇലക്ട്രോണിക്സ് ആന്റ് കമ്പ്യൂട്ടർ സയൻസ് ആണ് ഇപ്രിന്റ്സ് പുറത്തിറക്കിയത്.
ആദ്യത്തെ ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയർ  ആയ ഇപ്രിന്റ്സ് ന്റെ  ആദ്യപതിപ്പ്  2000ത്തിൽ യൂണിവേഴ്സിറ്റി ഓഫ് സൗത്താംപ്റ്റൺ ഓഫ് ഇലക്ട്രോണിക്സ് ആന്റ് കമ്പ്യൂട്ടർ സയൻസ് പുറത്തിറക്കി.
സവിശേഷതകൾ സ്വതന്ത്ര സോഫ്റ്റ് വെയർ വിഭാഗത്തിൽ പ്പെടുന്ന ഇതിന്റെ സോഴ്സ് കോഡ് നമുക്ക് ലഭ്യമാണ്.
ഇപ്രിന്റ്സിൽ ഉപയോഗപരമായ മാറ്റങ്ങൾ വരുത്താവുന്നതാണ് .
യൂസർ ഇന്റർ ഫേസിൽ ഭേദഗതി വരുത്താവുന്നതാണ്: ഇതിന്റെ യൂസർ ഇന്റർ ഫേസിൽ ആവശ്യാനുസരണം ഭേദഗതി വരുത്താവുന്നതാണ്.
സാധാരണയായി സ്ഥാപനത്തിന്റെ വിഷയസ്വഭാവമനുസരിച്ച് അവരുടെ ഡിസ്പേസിന്റെ യൂസർ ഇന്റർ ഫേസിൽ മാറ്റങ്ങൾ വരുത്താറുണ്ട്.
മെറ്റാഡാറ്റ രൂപമാതൃകയിൽ ഭേദഗതി വരുത്താവുന്നതാണ്.
ഡുബ്ലിൻകോർ  മെറ്റാഡാറ്റ രൂപമാതൃകയാണ് ഡിസ്പേസിൽ ഉപയോഗിക്കുന്നത്.
എന്നിരുന്നാൽപോലും   മെറ്റാഡാറ്റയുടെ  ഘടകങ്ങൾ  (ഫീൽഡുകൾ) തിരുത്തുവാനും പുതിയഘടകങ്ങൾ കൂട്ടിച്ചേർക്കുവാനും സാധിക്കും.
പലതരത്തിലുള്ള തിരച്ചിലുകളും (ഗ്രന്ഥകാരൻ, തലക്കെട്ട്, ദിവസം, സൂചകപദം) ഡിസ്പേസിലൂടെ സാധ്യമാണ്.
ഇത്തരത്തിലുള്ള തിരച്ചിലുകളിലും ആവശ്യാനുസരണം ഭേദഗതി വരുത്താവുന്നതാണ്.
ഡിജിറ്റൽ സ്രോതസ്സുകളെ  സൂക്ഷിക്കാനും  കൃത്യമായി    മെറ്റാഡാറ്റനൽകുവാനും  ഉപഭോക്താവിന്റെ  തിരച്ചിലുകൾക്ക് കൃത്യമായ ഉത്തരങ്ങൾ നൽകുവാനും ഡിസ്പേസുകൊണ്ട് സാധിക്കും .
ഡിസ്പേസിൽ പലരൂപത്തിലുള്ള ഡിജിറ്റൽ സ്രോതസ്സുകൾ (PDF, Word, JPEG, MPEG, TIFF തുടങ്ങിയവ) ഉൾകൊള്ളുവാൻ  സാധിക്കും.
ഒരു വെബ് ബേസ്ഡ് ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയറാണ്  ഇപ്രിന്റ്സ് .
ലിനക്സ്, വിൻഡോസ്, സൊളാരിസ് തുടങ്ങിയ പലതരം ഓപ്പറേറ്റിങ് സിസ്റ്റങ്ങളിലും ഇത് പ്രവർത്തിക്കും.
അവലംബം പുറത്തേക്കുള്ള കണ്ണികൾ EPrints Software Archived 2008-12-01 at the Wayback Machine .